સૅન્ડહસ્ર્ટ રોડમાં રહેતા હરેન સોલંકીએ કહ્યું હતું કે ‘રેલવેમાં પ્રવાસીઓ પૈસા ખર્ચીને પ્રવાસ કરતા હોય છે. રેલવે-પ્રશાસન જાહેરાતો અને બીજી ન જોઈતી બાબતે પૈસા ખર્ચતું હોય છે, પણ જેની જરૂર છે એના પર ખર્ચો કરવામાં આવતો નથી. સ્ટેશનની બહાર ઍમ્બ્યુલન્સ હોવી અનિવાર્ય છે અને એને ફરજિયાત જ બનાવી દેવી જોઈએ. રેલવે જ્યારે પોતાનું બજેટ બહાર પાડે છે ત્યારે અમુક બજેટ આ ઇમર્જન્સી સેવા માટે રાખવું જોઈએ. મુંબઈની લાઇફલાઇન કહેવાતી લોકલ ટ્રેનમાં દિવસે-દિવસે પ્રવાસીઓ વધતા જાય છે એમ અકસ્માતના બનાવો વધતા જાય છે. મોનોરેલ માટે આટલા પૈસા ખર્ચવામાં આવે છે તો આ ઍમ્બ્યુલન્સ માટે કેમ નહીં?’